ตร.มะกันตะลึง ค้นบ้านคนร้ายกราดยิงสังหารหมู่ 14 ศพ เจอกระสุนหลายพันนัด 
(ไซเอ็ด ริชวัน ฟารูค ชายชาวอเมริกันที่ลงมือก่อเหตุกราดยิง),ตร.สหรัฐฯ ยังมึนไม่รู้มูลเหตุจูงใจ สองสามีภรรยาก่อเหตุกราดยิงสุดช็อกในเมืองซาน เบอร์นาร์ดิโน รัฐแคลิฟอร์เนีย ตายสลด 14 ศพ แถมต้องตะลึง ตรวจค้นบ้าน เจอทั้งอุปกรณ์ประกอบระเบิด อาวุธ และกระสุนหลายพันนัด,เมื่อ 4 ธ.ค.58 สำนักข่าวต่างประเทศรายงานความคืบหน้าเหตุกราดยิงสุดโหด ที่ศูนย์การแพทย์เพื่อผู้พิการทางสมอง อินแลนด์ รีเจียนัล เซ็นเตอร์ ในเมืองซาน เบอร์นาร์ดิโน รัฐแคลิฟอร์เนีย ประเทศสหรัฐฯ เป็นเหตุให้มีผู้เสียชีวิต 14 ศพ บาดเจ็บ 21 ราย ส่วนสองคนร้าย คือนายไซเอ็ด ริชวัน ฟารูค ชายชาวอเมริกันวัย 28 ปี และนางสาวตัชฟีน มาลิค วัย 27 ปี ซึ่งเป็นสามีภรรยากัน โดนตำรวจวิสามัญฆาตกรรมทั้งคู่ ระหว่างขับรถยนต์อเนกประสงค์แบบ SUV หลบหนี แต่โดนเจ้าหน้าที่ตำรวจสกัด จนเกิดการยิงปะทะอย่างดุเดือดว่า,จากการเปิดเผยของตำรวจในพื้นที่ที่ไปตรวจบ้านพักของนายไซเอ็ด ริชวัน ฟารูค ชายคนร้ายแล้ว ต้องตกตะลึง เพราะพบอุปกรณ์ในการประกอบระเบิด รวมถึงอาวุธหลายชนิด และเครื่องกระสุนหลายพันนัดภายในบ้านพัก ขณะเดียวกัน เจ้าหน้าที่ตำรวจก็ยังไม่พบมูลเหตุจูงใจที่นายฟารูคลงมือก่อเหตุสะเทือนขวัญ ขณะที่เจ้าหน้าที่สำนักงานสืบสวนสอบสวนกลาง (เอฟบีไอ) กำลังสอบสวนในเรื่องนี้อยู่ โดยเจ้าหน้าที่ตำรวจยังตรวจพบวัตถุระเบิด 3 ลูก  ถูกวางไว้ในศูนย์การแพทย์ฯ แห่งนี้ด้วย ซึ่งเป็นระเบิดชนิดเดียวกับที่พบในบ้านของนายฟารูค และต่อมา ได้ส่งเจ้าหน้าที่ผู้เชี่ยวชาญด้านวัตถุระเบิดปลดชนวนระเบิดทั้ง 3 ลูกเรียบร้อย,ด้านร้อยตำรวจโทไมค์ แมดเด็น หนึ่งในเจ้าหน้าที่ตำรวจที่เดินทางไปยังศูนย์การแพทย์ อินแลนด์ รีเจียนัล เซ็นเตอร์ หลังเกิดเหตุกราดยิงว่า ภาพเหตุการณ์สังหารหมู่ ถึงกับทำให้เขาพูดไม่ออก เนื่องจากเห็นร่างผู้เสียชีวิตหลายคน และจำต้องผ่านผู้บาดเจ็บไปอย่างเร่งรีบ เพื่อพยายามติดตามไล่ล่าคนร้าย โดยตำรวจยังเปิดเผยว่า ขณะเกิดเหตุกราดยิง มีผู้คนอยู่ในศูนย์ให้บริการชุมชนแห่งนี้ ประมาณ 75-80 คน ส่วนเหยื่อเคราะห์ร้ายที่เสียชีวิตจากเหตุกราดยิงครั้งนี้ อายุน้อยที่สุดอยู่ที่ 26 ปี และผู้เสียชีวิตที่อายุมากสุด คือ 60 ปี
ตร.สหรัฐฯ ยังมึนไม่รู้มูลเหตุจูงใจ สองสามีภรรยาก่อเหตุกราดยิงสุดช็อกในเมืองซาน เบอร์นาร์ดิโน รัฐแคลิฟอร์เนีย ตายสลด 14 ศพ แถมต้องตะลึง ตรวจค้นบ้าน เจอทั้งอุปกรณ์ประกอบระเบิด อาวุธ และกระสุนหลายพันนัด
ก่อการร้าย,กราดยิง,สังหารหมู่,เมืองซาน เบอร์นาร์ดิโน,แคลิฟอร์เนีย,สหรัฐฯ,อาวุธปืน,เครื่องกระสุน,ระเบิด,วิสามัญฆาตกรรม,ตาย,ข่าว,ไทยรัฐออนไลน์,ข่าวต่างประเทศ